***ПРОЦЕДУРА ЗА ЗАКАЗИВАЊЕ ПРЕГЛЕДА***

**У служби за здравстевну заштиту школске деце прегледи могу се заказивати лично или телефоном. Заказују се и први прегледи и контроле, као и све врсте превентивних прегледа. Не заказују се само хитни и неодложни прегледи.**

**Заказати се може само код изабраног лекара, осим изузетно (одсуство изабраног лекара) али тада сестра упућује пацијента на најмање оптерећеног лекара.**

**У току пуног радног времена предвиђено је 16-18 термина за заказивање првих прегледа и 6 термина за контролне прегледе. Уколико је лекар заказао више од 6 контрола дужан је да прими све (осим изузетно).**

**Хитни случајеви се примају одмах, поштујући процедуру за хитна стања. Први прегледи за које нема термина истог дана, заказују се први најближи термин уз савет сестре за негу детета до прегледа лекара. Ако је преглед неодложан,а нема слободног термина за тај дан пацијент чека да га прегледа први слободан лекар (или дежурни лекар).**

**Заказивање врше медицинске сестре уписивањем у свеске за заказивање коју има сваки тим у свеску се уписује: заказани термин и време прегледа, име и презиме пацијента, број картона (пожељно је да родитељ спреми пре позивања Диспанзера) и број телефона пацијента.**

**У случају да се заказани пацијент не појави,а не откаже термин , мора се опоменути да му се услуга заказивања може и ускратити ако не сарађује после две опомене, пацијенту се не јављају промене термина,а после три – више не може да заказује већ мора да чека.**

**Заказани прегледи се обављају најкасније за сат времена у односу на време када се пацијент појавио. Заказани први прегледи имају предност у односу на контроле, али хитни случајеви и приоритети имају апсолутну предност.**

**Уколико је преглед заказан за идућу седмицу, пацијент је дужан да телефоном или на сајту установе провери да ли је можда дошло до промене смене лекара. За све промене у текућој седмици сестра је дужна да обавести пацијента о промени.**

***Молимо за разумевање када дође до препуњености термина!***

**Пацијенти који су преглед заказали треба да се јаве сестри на шалтеру, седну и сачекају мало. Биће прозвани сигурно!**

**Ако закасните и дођете ван заказаног термина, морате да предате књижицу и чекате ред.  
  
Молимо да евентуална закашњења и отказивања која можете да предвидите јавите на исти телефон, да би неки други пацијент добио ваш термин!**

**Молимо да пре избора лекара добро размислите, распитате се, узмете све околности у обзир (као нпр. смену Вашег детета у школи, гужве које тај лекар има и сл.) и да после одлуке поштујете сопствени избор!**

***\*Да ли се и мања деца могу лечити у Школском диспанзеру?***

**Од 01. 01. 2008. Дечји и Школски диспанзер су потпуно одвојене службе (без обзира што и даље тесно сарадјују) па зато молимо родитеље деце која не иду у школу да се за изабраног педијатра опредељују у Дечјем диспанзеру.**

**Са задовољством ћемо сарађивати после предшколског узраста.  
Молимо за разумевање и позивамо Вас да заједно допринесемо здрављу Вашег детета!**

**\*Да ли се изабрани лекар може променити?  
  
Изабрани лекар се бира на период од једне календарске године, а по истеку исте може да се промени без навођења разлога за ту одлуку.   
  
Ако, из било ког разлога, желите да изабраног лекара промените и раније морате се обратити Управи Дома здравља Јагодина где ће Вас упутити у даљу процедуру.**